JKN ขาขึ้นรอบใหม่! บวกแรง 6% โบรกฯชูไตรมาส 2/61 กำไรโตดีแนะซื้อเป้า 13.20 บ.
JKN ขาขึ้นรอบใหม่! บวกแรง 6% โบรกฯชูไตรมาส 2/61 กำไรโตดีแนะซื้อเป้า 13.20 บ. โดย ณ เวลา 11.23 น. อยู่ที่ระดับ 10.60 บาท บวก 0.60 บาท หรือ 6.00% ด้วยมูลค่าซื้อขาย 39.32 ล้านบาท
9 ก.ค. 2561

ผู้สื่อข่าวรายงานว่า บริษัท เจเคเอ็น โกลบอล มีเดีย จำกัด (มหาชน) หรือ JKN  ณ เวลา 11.23 น. อยู่ที่ระดับ 10.60 บาท บวก 0.60 บาท หรือ 6.00% ด้วยมูลค่าซื้อขาย 39.32 ล้านบาท

บล.เออีซี ระบุว่า หุ้น Domestic Play ที่คาดช่วงไตรมาส2/61 กำไรยังมีแนวโน้มโตดี เทียบช่วงเดียวกันของปีก่อน : CPALL, BJC, MC, HMPRO, BDMS, JKN, LH, SPALI
บล.เอเชีย เวลท์ ระบุว่า  JKN ( ซื้อ IAA consensus 13.20บาท) ลูกหนี้การค้าที่สูงมากในช่วงไตรมาส 1/61 สามารถเคลียร์ไปได้แล้ว 97-98% คาดรับชำระคืนหมดในไตรมาส 2/61 นี้ ขณะที่คาดการณ์รายได้และกำไรในไตรมาส 2/61 ยังคงดีมาก แต่คาดว่ากำไรสุทธิไม่สูงเท่ากับไตรมาส 1/61
เนื่องจากไตรมาส 1/61 รับรู้กำไรที่สมทบมาจากไตรมาส 4/60 คาดการณ์ว่าสถานการณ์ธุรกิจเริ่มดีขึ้นอย่างมากในช่วงครึ่งหลังของปี 2561 เป็นต้นไป คาดการณ์รายได้ในปี 2561 เติบโตไม่ต่ำกว่า 20% และคาดการณ์กำไรสุทธิในปี 2561 ไว้ที่ไม่ต่ำกว่า 250 ล้านบาท หรือโตขึ้น 33% เทียบช่วงเดียวกันของปีก่อน ในขณะที่ปี 2562 คาดการณ์รายได้เพิ่มเป็น 2,000 ล้านบาท  แนะนำซื้อ